stanford-oval/wikipedia huggingface dataset:
Conceição Ferreira

| Mitalit> Maa:   Portugali.Naisten yleisurheilu.EM-kilpailut  | Mitalit> Maa:   Portugali.Naisten yleisurheilu.EM-kilpailut  | Mitalit> Maa:   Portugali.Naisten yleisurheilu.EM-kilpailut  | Maa:   Portugali> Naisten yleisurheilu. |
| --- | --- | --- | --- |
|  Hopeaa | Helsinki 1994 | 10 000 m |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Bryssel 1993 | Puolimaraton |  |
|  Pronssia | Bryssel 1993 | Joukkuekilpailu |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Budapest 1994 | Joukkuekilpailu |  |
|  Pronssia | Aix-les-Bains 1990 | joukkuekilpailu |  |
|  Pronssia | Budapest  1994 | Henkilökohtainen kilpailu |  |
|  Pronssia | Belfast1999 | Joukkuekilpailu |  |
| Maratonviestin MM-kilpailut  | Maratonviestin MM-kilpailut  | Maratonviestin MM-kilpailut  |  |
|  Kultaa | Funchal 1992 |  |  |
| Naisten maantiejuoksun MM-kilpailut  | Naisten maantiejuoksun MM-kilpailut  | Naisten maantiejuoksun MM-kilpailut  |  |
|  Kultaa | Dublin 1990 | Joukkuekilpailu |  |
Maria Conceição da Costa Ferreira (s. 13. maaliskuuta 1962 Aveleda) on portugalilainen yleisurheilija, joka kilpaili keski- ja pitkien matkojen juoksussa. Ferreira voitti hopeaa Helsingin EM-kisoissa 1994 10 000 metrin juoksussa. Vuonna 1993 hän voitti puolimaratonin maailmanmestaruuden ja sai joukkuekilpailussa pronssia.
Ferreira osallistui olympialaisiin vuosina 1984 – 1996. Aluksi hän kilpaili maratonilla, mutta siirtyi myöhemmin 10 000 metrin juoksuun. Ferreiran paras olympiasijoitus on maratonin 20. sija Soulin kisoista 1988.
Maastojuoksun MM-kilpailuissa Ferreira saavutti henkilökohtaisessa kilpailussa pronssia vuonna 1994 ja joukkuekilpailussa kultaa 1994 ja pronssia 1990 ja 1999. Kaikkiaan hän osallistui maastojuoksun MM-kisoihin 17 kertaa vuosina 1982–2000, mikä on naisten osallistumiskertojen ennätys. Miehissä enemmän osallistumisia on vain portugalilaisella Domingos Castrolla (18). Vuonna 1992 hän voitti Portugalin joukkueessa maratonviestin maailmanmestaruuden. Naisten maantiejuoksun MM-kilpailuissa hän voitti joukkuekilpailun kultaa vuonna 1990.
Henkilökohtaiset ennätykset

1 500 m: 4.19,8 (1993)
5 000 m: 15.28,70 (1994)
10 000 m: 31.16,42 (1992)
Puolimaraton: 1.12.31 (2000)
Maraton: 2.30.18 (1991)
DJ Beat Records Scandinavia

| DJ Beat Records Scandinavia |
| --- | --- |
Perustettu:  2000
Perustajat:  Dag Krogsvold
Tilanne:  aktiivinen
Jakelijat:  Phonofile
Tyylilajit:  dance, trance, hands up, hardstyle
Kotimaa:  Norja
Sijainti:  Oslo
Kotisivu
Infobox OKNimi-testi OK: 
DJ Beat Records Scandinavia on norjalainen tanssimusiikin julkaisuun sekä jakeluun erikoistunut levymerkki, jonka omistaa Dag Krogsvold. Se perustettiin vuonna 2000. Yhtiö julkaisee vuosittain sen edustamiin musiikkilajeihin perustuvia kokoelmalevyjä, muun muassa Hard Dance Mania, Hard Dance Radio ja Summer Dance Mania.
Nykyään suurin osa levyistä ovat digitaalisia.
Yhtiön edustamia levymerkkejä

Munix Music
Aqualoop Records
Central Stage of Music
Mental Madness Records
Global Airbeatz
Cuepoint Records
Aiheesta muualla

DJ Beat Recordsin kotisivut
Eemil Johan Pesonen

Eemil Johan Pesonen (26. tammikuuta 1868 Savonlinna – 1936) oli suomalainen kuuromykkäin koulun johtaja ja oppikirjojen tekijä.
Pesosen vanhemmat olivat postivahtimestari Gabriel Fabian Pesonen ja Anna Liisa Sikanen. Hän kävi seitsemän luokkaa Savonlinnan ja Kuopion lyseoita, valmistui 1892 Sortavalan opettajaseminaarista kansakoulunopettajaksi ja suoritti 1897 kuuromykkäin opettajatutkinnon sekä yliopistollisia tutkintoja kasvatusopissa, suomenkielessä ja fonetiikassa vuosina 1900 ja 1914. Pesonen teki opintomatkoja Ruotsiin, Tanskaan ja Saksaan 1899 ja Ruotsiin 1923.
Pesonen oli aluksi opettajana Otavan kansakoulussa, sitten Mikkelin kuuromykkäinkoulun opettajana 1898–1920 ja Turun kuuromykkäinkoulun johtajana vuodesta 1920 alkaen. Hän oli kesäisin vuosina 1916, 1917 ja 1919 Mikkelin lähellä sijainneen Heimarin puutarha- ja talouskoulun kuuromykkien tyttöjen koulun tietopuolisten aineiden opettajana sekä  Turussa väliaikaisen kuuromykkäinopettajien valmistuslaitoksen johtajana 1924–1927. Pesonen laati kuuromykkäin kouluja varten luonnontiedon ja yhteiskuntaopin oppikirjat.
Pesonen toimi muun muassa Mikkelin kaupunginvaltuuston sihteerinä, Kuuromykkäin auttajayhdistyksen toimikunnan jäsenenä ja sihteerinä sekä keskustoimikunnan puheenjohtajana vuodesta 1921 alkaen, Aistivialliskoulujen opettajaliiton lisätyn keskushallituksen jäsenenä 1919–1921 ja kuuromykkäin jatko-opetuskomitean jäsenenä ja puheenjohtajana.
Eemil Pesonen oli naimisissa vuodesta 1901 Mikkelin kuurojenkoulun opettajan Ebba Eleonora Björklundin (1876–1951) kanssa.
Julkaisuja

Nimellä E. J. Pesonen:
Uskonnonopetuksen asemasta. Nykyajan uskonnollisia kysymyksiä 2. Gummerus 1906
Luonnontieto: kuuromykkäin opetusta varten. Tekijä, Mikkeli 1910, 2. uudist. painos Suomen kuuromykkäinliitto, Helsinki 1940
Yhteiskuntaopas Suomen kuuromykille. Tekijä, Mikkeli 1913
Käytännöllinen yhteiskuntaopas: kansakoulun jatko-opetusta ja ominpäin opiskelijoita varten. WSOY 1916-1917, 3. uud. painos WSOY 1924 ja uud. toisena tekijänä O. J. Hainari, 4. uud. painos 1925, 5. uud. painos 1927
Abraham Argillander: 200-vuotismuisto 17 25/9 22-19 25/9 22. Tekijä, Turku 1922
Cunedda fab Edern

Cunedda fab Edern (myös Cunedag tai Wledig) on varhaisissa walesilaisissa lähteissä mainittu 400-luvulla brittiläinen heimopäällikkö, joka on liitetty Walesin kuningaskuntien perustamiseen. Tarinan historiallisuudesta ei ole kuitenkaan täyttä varmuutta.
Cunedda mainitaan useissa varhaisissa walesilaisissa historiallisissa lähteissä, kuten Historia Brittonum. Tarinan mukaan Cunedda oli brittiläinen heimopäällikkö Britannian pohjoisosista, joka muutti nykyisen Walesin alueelle 400-luvulla. Tuolloin Walesin Gwynedd, Dyfed, Cydweli ja Gŵyr olivat irlannista saapuneiden valloittajien käsissä, jotka Cunedda kukisti ja karkotti. Hänen poikansa asettuivat isänsä mukana alueelle ja eri alueet Pohjois- ja Länsi-Walesissa saivat nimensä heidän mukaansa.
Cuneddan tarinan historiallisuudesta ei ole yksimielisyyttä. Jotkut tutkijat ovat pitäneet tarinaa pikemminkin legendana, kuin historiana. Toiset tutkijat ovat pitäneet todennäköisenä, että tarinan henkilö pohjautuu oikeasti eläneeseen brittiläiseen heimopäällikköön roomalaisajan jälkeisellä jaksolla. Joka tapauksessa monet myöhemmät walesilaiset kuningassuvut väittivät polveutuvansa Cuneddasta, heidän joukossaan esimerkiksi Gwyneddin kuninkaat. Joskus tarinaa on pidettykin Gwyneddin hallitsijoiden propagandana. Cuneddan jälkeläisiin liitettiin myös walesilaisia pyhimyksiä.
Cunene

| Cunene |
| --- | --- |
 Ruacanan putoukset Cunenen ja Namibian rajalla.
 Sijainti
 Koordinaatit: 16.3°S, 15.7°E 
Valtio:   Angola
Hallinto:  
 – hallinnon tyyppi:  Maakunta
 – hallinnollinen keskus:  Ondjiva
Pinta-ala:  77 000 km²
Väkiluku (2019)  (arvio):  1 157 491
 – väestötiheys:  15 as./km²
Lyhenteet:  
 – ISO 3166:  AO-CNN
Cunene on Angolan maakunta, joka sijaitsee maan eteläosassa. Sen pinta-ala on 77 000 neliökilometriä ja siellä asui vuoden 2019 arvion mukaan noin 1 157 000 ihmistä. Maakunnan pääkaupunki on Ondjiva.
Cunene sijaitsee Kunenejoen pohjoispuolella. Joki toimii Angolan ja Namibian rajajokena.
Cunene on jaettu kuuteen kuntaan.
Cahama
Cuanhama
Curoca
Cuvelai
Namacunde
Ombadja
Do As Infinity

Do As Infinity
Do As Infinity (jap. ドゥ・アズ・インフィニティ) on japanilainen yhtye, jonka ensimmäinen single Tangerine Dream ilmestyi 29. syyskuuta 1999. Yhtyeen nimi lyhennetään joskus D.A.I., mistä selviää, että nimi on valittu yhtyeen kitaristin ja säveltäjän, Dai Nagaon, mukaan.
Do As Infinity hajosi 25. syyskuuta 2005, pian Do the A side -albuminsa julkaisun jälkeen. Yhtye oli ehtinyt toimia kuusi vuotta ja julkaissut tämän aikana kuusi albumia, 20 singleä, seitsemän kokoelmaa ja kahdeksan DVD:tä. Do as Infinity on tehnyt alku-, ja loppumusiikkeja suosittuun animesarjaan Inuyasha an. Yhdestä Inuyasha elokuvastakin löytyy Do As Infinityn kappale.
Yhtye kasattiin uudelleen vuonna 2008, ilman Daita.
Jäsenet

"Van" — Tomiko Van (伴 都美子) (laulu, sanoitukset)
"Ryo" — Ryo Owatari (大渡 亮) (kitara, taustat, sanoitukset)
"Dai" — Dai Nagao (長尾 大) (kitara, sävellys)
Albumit

Break of Dawn (2000)
New World (2001)
Deep Forest (2001)
True Song (2002)
Gates of Heaven (2003)
Need Your Love (2005)
Eternal Flame (2009)
Eight (2011)
Time Machine (2012)
Do As Infinity X (2012)
Brand New Days (2015)
Alive (2018)
Do As Infinity (2019)
Wikimedia Commonsissa on kuvia tai muita tiedostoja aiheesta .
Cun

1 cun
1 cun
3 cunia
Cun (寸 pinyin: cùn; Wade-Giles: ts'un) on perinteinen kiinalainen suhteellinen pituusmitta. Sen määritelmä on peukalon  leveys tai keskisormen keskifalangin pituus. Etusormen kahden falangin pituus on kaksi cunia. Etu- ja keskisormen yhteisleveys on 1,5 cunia.  Neljä sormenleveyttä etusormen ensimmäisen nivelen kohdalta mitattuna on kolme cunia.
Cun on yksi kymmenesosa chitä eli kiinalaista jalkaa.  Kun mitat standardisoitiin, cunin mitaksi määritettiin ~3,715 cm, joka on käytössä Hongkongissa. 1900-luvulla Kiinan kansantasavallassa mitat standardisoitiin metrijärjestelmään sopiviksi. Cunin mitta 3 1/3 cm on käytössä Kiinassa ja Taiwanilla.
Japanissa vastaavan mitan sunin standardi on 1000/33 mm (~3,030 cm).
Cun-mitalla mitataan akupunktiossa akupisteiden sijainti. Tällöin mitta on yhä suhteellinen eli ihmisen oman kehon mukainen. Täten lapsen cun on lyhyempi kuin aikuisen cun. Eri ruumiinosien mitoitus on määritelty käyttäen cunia. Esimerkiksi silmän leveys silmäkulmasta silmäkulmaan on 1 cun, otsan korkeus on 3 cunia, lapaluiden väli 6 cunia, olkavarren pituus kainalosta 9 cunia ja reiden pituus pakaran alareunasta polvitaipeeseen 14 cunia.
Connecticut State Capitol

| Connecticut State Capitol |
| --- | --- |

Sijainti:   Hartford, Connecticut
Valmistumisvuosi:  1878
Käyttäjä:  Connecticutin osavaltioparlamentti
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Connecticut State Capitol on Connecticutin osavaltion lainsäädäntörakennus Yhdysvalloissa. Se sijaitsee osavaltion pääkaupungissa Hartfordissa. Ranskalaista renessanssia[lähde? ] ja gotiikkaa yhdistelevän rakennuksen suunnittelusta vastasi yhdysvaltalainen arkkitehti Richard Upjohn. Rakennustyöt käynnistettiin vuonna 1872, ja se valmistui lopulta vuonna 1878. Rakennus lisättiin National Historic Landmark -listalle vuonna 1971. Rakennusta restauroitiin vuosina 1979–1989.
Aiheesta muualla

Kuvia tai muita tiedostoja aiheesta Connecticut State Capitol Wikimedia Commonsissa
Do & Co

| Do & Co |
| --- | --- |

Yritysmuoto:  osakeyhtiö
Osake:  WBAG: DOC
ISIN:  AT0000818802
Perustettu:  1981
Puheenjohtaja:  Attila Doğudan
Kotipaikka:  Wien, Itävalta
Toiminta-alue:  maailmanlaajuinen
Toimiala:  ruokapalvelut
Liikevaihto:   1,42 mrd. € (2022–2023)
Liikevoitto:   33,6 milj. € (2022–2023)
Henkilöstö:  12 273 (3/2023)
Kotisivu:  www.doco.com
Infobox OKVirheellinen NIMI-arvo: 
Do & Co AG on itävaltalainen ruokapalveluyhtiö. Se tarjoaa catering-palveluita ilmailualalle ja tapahtumiin sekä ravintola- ja hotellipalveluita. Yhtiön pääkonttori sijaitsee Wienissä, Itävallassa. Sen palveluksessa oli maaliskuussa 2023 noin 12 300 työntekijää. Do & Con ensimmäinen ravintola avattiin Wieniin vuonna 1981 ja ilmailun catering-toiminnan se aloitti vuonna 1987. Se listautui Wienin pörssiin vuonna 1998.
Toiminta

Do & Con toiminta jakautuu kolmeen alueeseen: ilmailualan catering-palvelut, tapahtumacatering sekä hotellit, lounget ja ravintolat.
Ilmailualan catering tuottaa noin 75 prosenttia yhtiön liikevaihdosta. Do & Colla on 32 keittiötä 12 maassa kolmella mantereella, ja sen asiakkaina on yli 60 lentoyhtiötä. Vuonna 2016 se oli maailman viidenneksi suurin ilmailun catering-palveluiden tuottaja viiden prosentin markkinaosuudellaan. Se omistaa yhdessä Turkish Airlinesin kanssa vuonna 2006 perustetun Turkish Do & Co -tytäryhtiön, joka valmistaa lentokoneruokaa yhdeksällä lentoasemalla Turkissa.
Tapahtumacatering vastaa noin 15 prosentista Do & Con liikevaihdosta. Yhtiö tuottaa VIP-palveluita esimerkiksi Formula 1 -kilpailuissa, jalkapallon maailmanmestaruuskilpailuissa, ATP:n tennisturnauksissa sekä erilaisissa talviurheilutapahtumissa ja festivaaleilla. Loput noin kymmenen prosenttia liikevaihdosta tulee hotelli-, lounge- ja ravintolatoiminnasta. Do & Colla on hotelleja ja ravintoloita muun muassa Münchenissä, ja se vastaa Wienin lentoasemalla useiden ravintoloiden, kahviloiden ja ravintoloiden toiminnasta.
Aiheesta muualla

Kuvia tai muita tiedostoja aiheesta Do & Co Wikimedia Commonsissa
Do & Con kotisivut (englanniksi)
Do & Con Austrian Airlinesin lennolle valmistama ateria.
Edith Tuomi

| Edith Tuomi> Edith Lindfors.Henkilötiedot |
| --- | --- |
Syntynyt: 1907
Kuollut: 1993 (85–86 vuotta)
Ammatti:  muusikko
Muusikko
Soittimet:  viulu, laulu
Yhtyeet:  Amatsonit
Palkinnot
 mestaripelimanni (1976), valtapelimanni 
  [ Muokkaa Wikidatassa ] [ ohje ]  
Edith Tuomi (o.s. Lindfors, 1907–1993) oli suomalainen kansanmuusikko, jonka instrumentteja olivat viulu ja laulu. Porilainen Tuomi sai ensimmäisenä naisena mestaripelimannin arvonimen vuonna 1976. Hän oli myös ensimmäinen naispuolinen valtapelimanni. Tuomi kuului muun muassa Kaustisen kansanmusiikkijuhlilla perustettuun Amatsonit-naisyhtyeeseen.
Pomarkussa ja Noormarkussa köyhän työläisperheen tyttärenä varttunut Edith Tuomi sai kansanmusiikkiharrastuksen vanhemmiltaan: isä Frans Lindfors oli seudulla tunnettu viulupelimanni ja äiti lauloi. Myös veljestä Arvo Lindforsista tuli viulisti. Lindforsin pelimannit -yhtyeessä oli 1980-luvulla mukana perheen viiden sukupolven edustajia.
Vuonna 1973 Edith Tuomi, Arvo Lindfors ja muut Porin seudun kansanmuusikot levyttivät kansanmusiikkialbumin Satakuntalainen Purppuri. Finnlevyn julkaisema ja Erkki Pällin tuottama LP-levy äänitettiin Kaustisen kansanmusiikkijuhlilla 1971. Vuonna 1975 Yle TV1 esitti Seppo Seppälän tuottaman viihdeohjelman Klunks mai jekumia, jossa Edith Tuomi esiintyy ja kertoo lapsuudestaan. Edith Tuomen 80-vuotispäiviä vietettiin helmikuussa 1987 Porin Sampola-salissa kansanmusiikkiesitysten merkeissä.
David Dunn

| David Dunn |
| --- | --- |
 David Dunn elokuvassa Unbreakable – särkymätön. Dunn käyttää Vartija-sankarihahmolleen tunnusomaista sadeviittaa.
Luoja(t):  M. Night Shyamalan
Elokuva:  Unbreakable – särkymätön Glass
Ammatti:  vartija, turvallisuusalan yrittäjä
Näyttelijä(t):  Bruce Willis
David Dunn (tunnetaan myös nimellä Vartija, engl. The Overseer) on M. Night Shyamalanin luoma kuvitteellinen hahmo, joka esiteltiin vuoden 2000 elokuvassa Unbreakable – särkymätön. Hahmolla on myös pieni cameo-roolissa elokuvassa Split (2016) sekä pääosa elokuvassa Glass (2019). Hahmoa esittää Bruce Willis.
Dunn on eräänlainen supersankari, jonka kykyihin kuuluvat muun muassa erityinen vahvuus, haavoittumattomuus, immuunius sairauksille sekä ESP, kyky aistia kosketuksen myötä ihmisten tekemät rikokset. Hänen heikkoutensa on vesi, joka heikentää hänen voimansa.
Taustaa

Lapsena David oli koulukiusattu ja hänen kiusaajansa melkein hukuttivat hänet uima-altaaseen. Hän selviytyi kuin ihmeen kaupalla, mutta hänelle syntyi tapahtumasta vesikammo. Lukiovuosinaan David oli erinomainen jalkapallonpelaaja, mutta joutui jättämään uransa kohtalokkaan auto-onnettomuuden jälkeen – hän pelasti tyttöystävänsä (ja tulevan vaimonsa) Audreyn repimällä paljain käsin auton oven irti silkalla vahvuudellaan ja on siitä lähtien lupautunut omistautua Audreylle ja viettää enemmän aikaa tämän kanssa. Myöhemmin David ryhtyi vartijaksi ja sai Auderyn kanssa yhteisen lapsen Josephin.
Rooli > Särkymätön

Elokuvassa Unbreakable – särkymätön David selviytyy suuresta juna-onnettomuudesta täysin naarmuitta, mitä hän ei voi käsittää. Pian hän saa kirjeen, jossa kysytään, milloin hän on ollut viimeksi sairaana. Hän tapaa kirjeen lähettäjän, sarjakuva-analyytikko Elijah Pricen, jonka mielestä sarjakuvat ovat ikään kuin ”historiankirjoja”: niihin on kirjattu tavanomaisista poikkeavista tapahtumia, joita joku on todistanut elämässään. Elijah uskoo juna-onnettomuuden todistavan, että Davidin kohtalo on olla supersankari. David kertoo Elijahille kyvystään aistia asioita ja erityisesti ihmisten pahoja tekoja kosketuksen kautta. Hän myös myöntää, ettei ole koskaan sairastunut tai loukkaantunut. Elijahin tukemana David tajuaa, että kyky aistia asioita muista ihmisistä ei ole pelkkä tavallista tarkempi vaisto vaan yliaistillinen havaintokyky: kosketuksen myötä hän saa näyn ihmisen tekemiin rikoksiin.
Paikallisella juna-asemalla David törmää ohikulkeviin ihmisiin ja saa useita näkyjä esimerkiksi varkauksista, väkivaltaisuuksista ja raiskauksista. Hän päättää seurata miestä, joka näyn perusteella on tunkeutunut vieraan perheen kotiin, tappanut isän ja ottanut vaimon sekä kaksi lasta vangeiksi. Talon luona David vapauttaa vangitut lapset, mutta kaappaaja tajuaa tulleensa seuratuksi ja työntää Davidin uima-altaaseen. David, jolle vesi on niin kutsuttua ”kryptoniittia” eli kohtalokas heikkous, on hukkumaisillaan, kunnes lapset pelastavat hänet. Hän tappaa kaappaajan, mutta surukseen huomaa tämän ehtineen murhata perheen äidin.
Sanomalehdet uutisoivat salaperäisestä sankarista, joka pelasti lapset. David ja Elijah kättelevät tehdystä yhteistyöstä ja aikovat jatkaa omia polkujaan, mutta kädenpuristuksen myötä David saa näyn ja tajuaa Elijahin olevan vastuussa juna-onnettomuudesta ja muistakin katastrofeista, kuten hotellipalosta ja lento-onnettomuudesta. Elijah selittää, että luutautinsa takia häntä kutsuttiin lapsuudessaan nimellä ”herra Lasi”, minkä jälkeen hän on tahtonut löytää itselleen vastakohdan, ”särkymättömän”, tai muuten hän kokisi itsensä virheelliseksi. David ilmoittaa asiasta viranomaisille ja Elijah viedään vankimielisairaalaan.
Rooli > Split

David esiintyy Split-elokuvan lopussa kuppilassa juomassa kahvia samalla kuunnellen uutiset monipersoonahäiriöstä kärsivästä miehestä, Kevin Wendell Crumbista, jolle on annettu liikanimeksi ”Lauma”. Nainen hänen vierellään muistelee samankaltaista tapausta pyörätuolissa istuvasta miehesta, joka vangittiin 15 vuotta aiemmin. David tokaisee miehen nimen olevan herra Glass.
Rooli > Glass

Glass-elokuvassa Davidilla on oma turvallisuusyritys, ja hän tekee yhteistyötä aikuisen poikansa Josephin kanssa yrittäen torjua rikoksia. Hänet tunnetaan salaperäisena sankarina nimeltään ”Vartija” (engl. The Overseer). Davidin vaimo Audrey on kuollut leukemiaan viisi vuotta aiemmin. David kohtaa Split-elokuvasta tutun Kevin Wendell Crumbin ja saa näyn, jossa tämä on vanginnut neljä nuorta naista. David pelastaa vangitut tytöt ja kamppailee Kevinin pahimman persoonan ”Pedon” kanssa kunnes poliisit kukistavat heidät molemmat ja vievät psykologiseen laitokseen. Laitoksessa on myös Elijah, joka on ollut vangittuna 19 vuotta.
Tohtori Ellie Staple yrittää tuloksetta vakuuttaa Davidin siitä, että tämän kyvyille on olemassa luonnollinen selitys ja että tämä on alusta saakka kuvitellut kaiken. Elijah liittoutuu Kevinin kanssa paetakseen laitoksesta ja paljastaa Davidille aikeensa paljastaa maailmalle totuus ”supersankareista ja pahiksista”. David onnistuu pakenemaan sellistään ja yrittää estää Elijahin suunnitelman, sitten David taistelee taas Petoa vastaan laitoksen pihalla. Joseph paljastaa Pedolle Elijahin aiheuttaneen junaonnettomuuden, jossa Kevinin isä kuoli, mikä johti Kevinin eri persoonien ja samalla myös Davidin syntymiseen. Peto haavoittaa Elijahia vakavasti mutta Davidin käskettyä lopettamaan, Peto kääntää huomionsa Davidiin ja heittää hänet vesitankille koska Peto sai tietää Elijahilta etää vesi on hänen heikkous. Peto koittaa tappaa Davidin veden alla mutta onnistuu pääsemään vapaaksi lyömällä reiän tankkiin ja molemmat huuhtoutuvat pois. Davidin ollessa jo niin heikko, Peto lupasi tälle ratkaisevan heidän taistelunsa muiden ihmisten nähden ja koittaa paeta paikalta mutta Casey onnistuu pysäyttämään hänet. Caseyn läsnäolo saa pedon muuttumaan takaisin Keviniksi hetken aikaa, mutta tarkka-ampuja ampuu hänet. Staple paljastaa Davidille kuuluvansa järjestöön, jonka tarkoitus on piilottaa maailmalta totuus supersankareista, jotta ihmiset voisivat elää rauhassa. Hän toteaa, että jos David olisi uskonut häntä aiemmin, hän olisi antanut tämän elää. Kaksi vartijaa raahaavat Davidin vedellä täyttyneeseen viemäriin ja hukuttavat tämän. Elijah on kuitenkin lähettänyt Davidin ja Kevinin kykyjä todistavista tapahtumista livekuvaa verkkoon, ja video julkaistaan maailmanlaajuiseen levitykseen.
Chrysler 300M

| Chrysler 300M |
| --- | --- |
 Chrysler 300M
Valmistustiedot
Valmistusmaa:   Kanada
Valmistaja:  DaimlerChrysler
Valmistusvuodet:  1998–2004
Korimalli:  4-ovinen sedan
Luokka:  Full-size
Edeltäjä:  Chrysler New Yorker Eagle Vision
Seuraaja:  Chrysler 300C
Teknisesti samankaltaisia:  Chrysler Concorde Chrysler LHS Dodge Intrepid
Tekniset tiedot
Moottori:  V6
Iskutilavuus:  2736-3518 cm3
Teho:  149-189 kW
Huippunopeus:  210-230 km/h
Kiihtyvyys:  8,8-10,2 s (0-100 km/h)
Vetotapa:  etuveto
Kulutus:  10,7 l/100 km (yhd.)
Chrysler 300M on luksusversio Chrysler Concordesta. Sen akseliväli on sama kuin Concordessa, mutta sen kori on kompaktimpi ja etu- ja takaylitykset ovat lyhyemmät. Autoa valmistettiin vuosina 1999-2004. Hinnaltaan 300M sijoittuu selvästi Concorden yläpuolelle. 300M mahtuu eurooppalaiseen 5-metrin luokkaan vientiautona, toisin kuin osittain samanlainen Chrysler LHS. Auto perustuu Chrysler LH -pohjalevylle.
Varustelu

Special -mallissa on puukuvioisten verhoilupaneelien tilalla hiilikuitukuvioiset paneelit, ja 3.5-litrainen moottori on hieman tehokkaampi. Ulkonäköä on paranneltu tuplapakoputkilla, 18-tuumaisilla vanteilla, helmalevikesarjalla ja Moparin alustasarjalla.
Tekniikka

Vaihteistona on nelivaihteinen automaattivaihteisto (42LE) AutoStick-toiminnolla, joka mahdollistaa vaihteiden manuaalisen vaihtamisen. Vaihteiston välitykset eroavat muista LH-malleista, koska auton kiihtyvyyttä on pyritty parantamaan polttoaineenkulutuksen kustannuksella.
Kehitys

Vuonna 2002 auto sai uuden etumaskin.
Moottorit

| Malli | Moottori | Moottorikoodi | Iskutilavuus | Teho | Vääntö |
| --- | --- | --- | --- | --- | --- |
| 2.7 | V6 DOHC 60.0° 24V | EER | 2736 cm3 | 149 kW (202 hv) @ 5800 r/min | 258 Nm @ 4850 r/min |
| 3.5 | V6 DOHC 60.0° 24V | EGG | 3518 cm3 | 189 kW (256 hv) @ 6400 r/min | 339 Nm @ 3850 r/min |
| Malli | Moottori | Moottorikoodi | Iskutilavuus | Teho | Vääntö |
| --- | --- | --- | --- | --- | --- |
| 2.7 | V6 DOHC 24V | EER | 2736 cm3 | 149 kW (202 hv) @ 5800 r/min | 258 Nm @ 4850 r/min |
| 3.5 | V6 DOHC 24V | EGG | 3518 cm3 | 189 kW (256 hv) @ 6400 r/min | 339 Nm @ 3850 r/min |
Mitat

Akseliväli: 2870 mm
Raideleveys (etu/taka): 1572/1565 mm
Pituus: 5024 mm
Leveys: 1890 mm
Korkeus: 1422 mm
Omamassa: 1612-1629 kg
Palkintoja ym.

Motor Trend -lehden Car of the Year for 1999.
Aiheesta muualla

Kuvia tai muita tiedostoja aiheesta Chrysler 300M Wikimedia Commonsissa
Ehrensvärd-museo

| Ehrensvärd-museo |
| --- | --- |

Tyyppi:  Museo 
Osoite:  Suomenlinna B 40, 00190 Helsinki  
Sijainti:  Suomenlinna 
Kotisivut:  suomenlinna.fi/en/visitor/muse... 
Koordinaatit:  
 fiEhrensvärd-museo 
  
Ehrensvärd-museo on Suomenlinnassa sijaitseva erikoismuseo. Museo sijaitsee Susisaaren Linnanpihalla. Se on sijoitettu entiseen linnoituksen komendantin asuntoon. Museo avattiin vuonna 1930. Museo on sisustettu kertomaan miltä näytti linnoituksen päällikön asunto 1700-luvulla. Näytteillä on muotokuvia, aseita ja  saaristolaivaston alusten pienoismalleja.
Museon edessä on Augustin Ehrensvärdin hauta. Museo on Suomenlinnan hoitokunnan alainen ja sitä ylläpitää Ehrensvärd-seura, joka perusti museon vuonna 1927.